[{"text_idx": "#000000", "text": "METSIS \u2022 info- ja o\u0303ppekeskkond"}, {"text_idx": "#000001", "text": "Baltikumi naisku\u0308tid so\u0303lmisid u\u0308hise koosto\u0308o\u0308leppe"}, {"text_idx": "#000003", "text": "23. novembril kogunesid La\u0308tis Embutes nelja riigi naisku\u0308tid, et arutada jahinduse maineparanduse ning naiste rolli u\u0308le jahinduses. Naised allkirjastasid ka u\u0308hise koosto\u0308o\u0308leppe."}, {"text_idx": "#000004", "text": "Eesti, La\u0308ti, Leedu ja Poola naisku\u0308tid tegid ettekandeid oma riigi praktikatest ja kogemustest la\u0308htuvalt. Eestit esindas Eesti Naisku\u0308ttide Selts, kelle esitluses toodi va\u0308lja ta\u0308nased praktikad Eesti Jahimeeste Seltsi poolt \u2013 meediaplaani koostamine, pressiteadete va\u0308lja andmine, sotsiaalmeedia kasutamine, naisku\u0308ttide arvukuse to\u0303us ja osata\u0308htsus jahinduses. Samuti toodi na\u0308iteid erinevatest kogukonda puudutavatest projektidest, milles naisku\u0308tid on kaasa lo\u0308o\u0308nud. Eesti na\u0308idetest ja praktikatest oldi vaimustuses ning osalejad to\u0303desid, et teistes riikides olukord nii hea ei ole. Teistes riikides on katuseorganisatsioone rohkem kui u\u0308ks ning see teeb koosto\u0308o\u0308 jahimeeste vahel keerulisemaks. Seeto\u0303ttu on ka u\u0308htseid praktikaid keerulisem rakendada. Leiti, et Eesti on oma arengutes teistest riikidest oluliselt ees."}, {"text_idx": "#000008", "text": "Eesti Naisku\u0308ttide Seltsi esindus. Foto: erakogu"}, {"text_idx": "#000009", "text": "Nelja riigi naisku\u0308tid leppisid kokku edaspidises koosto\u0308o\u0308s just kogemuste ja praktikate vahendamisel; u\u0308ksteiselt o\u0303ppimises ja seela\u0308bi jahinduse mo\u0303jutamises. Hiljutised arengud Poolas, kus alla 18aastastele keelustati jahipidamine, na\u0308itavad seda, et riigid peavad u\u0308ksteist toetama ning u\u0308hiskonnas toimuvate arutelude sees suutma tuua na\u0308iteid naaberriikidest, et oma argumente po\u0303hjendada. Selleks on vaja aga u\u0308ksteist paremini tunda ning olla kursis sellega, mis naabrite juures toimub."}, {"text_idx": "#000010", "text": "Koosto\u0308o\u0308lepet allkirjastades no\u0303ustusid osapooled arendama osapoolte vahelist koosto\u0308o\u0308d jagades informatsiooni, kogemusi ja ha\u0308id jahinduse praktikaid ning toetama solidaarsuse printsiipi jahimeeste ja naisku\u0308ttide seas. Tegemist oli su\u0308mboolse kokkuleppega."}, {"text_idx": "#000012", "text": "Ettekannete ja koosto\u0308o\u0308leppele allkirjastamisele ja\u0308rgnes jahitrofee hindamise seminar. Ja\u0308rgmisel pa\u0308eval osalesid Eesti naisku\u0308tid koos naisku\u0308ttide ja kohalike jahimeestega u\u0308hisjahil. Sellest na\u0308eb videot juba 2. detsembril \u201eMetsapoole\u201c saates."}, {"text_idx": "#000013", "text": "SILDIDbalti jahindusBalti riigidBaltikumBaltimaaeesti naisku\u0308ttide seltsEuroopajahimeesjahindusjahtKanal 12koosto\u0308o\u0308lepemetsapoolenaisku\u0308tidnaisku\u0308ttide konverentsPoolasaadeu\u0308hisjaht"}, {"text_idx": "#000015", "text": "Jahimeeste podcasti uus osa keskendub koertega jahile"}, {"text_idx": "#000016", "text": "Meie u\u0308hendusse kuulub enamik Eesti jahimeestest, kes hooldavad ulukeid ja peavad jahti 85% Eesti jahiterritooriumil."}, {"text_idx": "#000018", "text": "Ajakiri Eesti Jahimees ilmub alates 2001. aastast. Ta on suunatud Eesti jahimeestele, ning po\u0303nevat lugemist leiab ka iga looduseso\u0303ber. Ilmub 6 korda aastas."}]